cyanic-selkie/wikianc huggingface dataset:
பிளாகர்
ஓர் வலைப்பதிவை உருவாக்க வேண்டிய மென்பொருள்கள், சேமிக்க வேண்டிய சேமிப்பகங்கள் மற்றும் இணையத்தில் வெளியிட வேண்டிய வழங்கி மற்றும் ஆள்களபெயர் என அனைத்தையும் பயனர் அறியாவண்ணம் அமைத்துக் கொடுப்பதால், ஓர் வலைப்பதிவருக்கு கணினி/இணைய அறிவு அடிப்படை அளவில் இருப்பின் போதுமானது என்பதே, இதன் வெற்றிக்கு உறுதுணையாக அமைந்தது. இச்சேவை இணையத்தில் பல வசதிகளை கொடுத்து வலைப்பதிவுகளை பரவலாக்கியது. 2007 ஆம் ஆண்டு இருமுறையல்லாத கூடுதல் வருகையாளர்களைக் கொண்ட இணைய பரப்புகளை கணக்கெடுத்ததில் பிளாகர் சேவை பதினாறாவதாக வந்துள்ளது.
தனிப்பரப்பு
பிளாக்கரில் உருவாக்கப்படும் தளங்கள் வலைப்பதிவுகள் என அறியப்படுகின. இவை அனைத்தும் blogspot.com என்ற துணைப்பரப்பில் இடமறியப்படும். பயனரின் விருப்பத்திற்கேற்ப சொந்தமாக ஒரு தனிப்பரப்பு உரிமையாக்கப்பட்டு, ஒரு குறிப்பிட்ட வலைப்பதிவை அந்த முகவரிக்கு திருப்பியனுப்புவதன் மூலமாக, வலைப்பதிவு ஒன்றுக்கு வலைத்தளம் போன்ற இடைமுகப்பை வழங்கலாம். உதாரணமாக, xyz.blogspot.com என்ற துணைப்பரப்பை www.xyz.com என்றோ அல்லது .comமிற்கு பதிலாக ".org, .net, .info" போன்ற பிற உயர் நிலைப் பரப்புகளும் பயன்படுத்தலாம். ஒருவர் 100 வலைப்பூக்களை வைத்திருக்கலாம். ஒரு வலைப்பூவை 100 பேர் பயன்படுத்தலாம்.
சமூகத்தாக்கம்
கூகிளின் இந்த பயன்பாடு இலவசமாக இருப்பதால், சமீப காலமாக இணையத்தில் வலைப்பதிவில் எழுதுபவர்களின் எண்ணிக்கை கணிசமாக உயர்ந்தது. இணைய வசதி பெற்றவர் எவரும் எளிதில் வலைப்பதிவு அல்லது வலைப்பூ ஒன்றை துவங்கலாம் என்ற காரணத்தால், முற்காலத்தில் கையெழுத்துப் பத்திரிக்கைக்கு ஒப்பானதாக இது கருதப்படுகிறது. மேலும் வலைப்பதிவுகளில் தாங்கள் செய்திக் குறிப்புகள், துணுக்குகள், தகவல்கள், கல்விசார் தகவல்கள், கவிதைகள், கட்டுரைகள் மற்றும் கதைகள் முதலியவற்றை பதிவிடலாம்.
வெளியிணைப்புகள்
பகுப்பு:வலைப்பதிவு வழங்கி சேவைகள் பகுப்பு:வலைப்பதிவு மென்பொருள்
ஒளியியல் அடர்த்தி
நிறமாலையியலில் ஒளியியல் அடர்த்தி (optical density அல்லது absorbance) என்பது கதிரியக்கம் கொண்டு எடுக்கப்படும் படத்தில் (radiograph) ஓரிடத்தில் காணப்படும் கருமையின் அளவாகும்.
பொருள் ஒன்றின் ஒளியியல் அடர்த்தி, பொருளில் படும் கதிர்வீச்சுக்கும், பொருளினூடாகச் செல்லும் கதிர்வீச்சிற்குமான விகிதத்தின் மடக்கை ஆகும்.
இங்கு,
எடுத்துக் காட்டிற்காக படுகதிரின் செறிவு 1000 என்றும் விடுகதிரின் செறிவு 10 என்றும் கொண்டால், ஒளியியல் அடர்த்தி 2 என்றாகிறது. இதுவே தேர்ந்த புள்ளியில் ஒளியியல் அடர்த்தியாகும்.
தென்னைமரம் விளையாட்டு
thumb|222px|காலில் வைத்துத் தாலாட்டல் தாய்மாரும் பெரியவர்களும் குழந்தைகளோடு விளையாடி மகிழும் விளையாட்டுகளில் ஒன்று தென்னைமரம் விளையாட்டு.
தாய் கொஞ்சம் உயரமான இடத்தில் காலைத் தொங்கவிட்டுக்கொண்டு உட்காருவாள். குழந்தையைத் தன் இரண்டுகால் பரடுகளும் தாங்குமாறு உட்கார வைத்துக்கொண்டு மேலும் கீழும் தூக்கி ஆட்டி மகிழவைப்பாள். தாயின் கால் தென்னைமரம் எனக் கொள்ளப்படும்.
இப்படிப் பல்வேறு மரங்களின் பெயர்களைச் சொல்லி ஆட்டுவாள்.
கடைசியில் குழந்தையை எனக் கேட்பாள்.
குழந்தை எதைச் சொன்னாலும் குழந்தையை மெதுவாகத் தரையில் விழும்படி செய்வாள்.
கருவிநூல்
பகுப்பு:தமிழர் விளையாட்டுகள்
கணக்கம்பாளையம் கரிவரதராஜபெருமாள் கோயில்
கணக்கம்பாளையம் கரிவரதராஜபெருமாள் கோயில் தமிழ்நாட்டில் ஈரோடு மாவட்டம், கணக்கம்பாளையம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரிவரதராஜபெருமாள், ஸ்ரீதேவி பூதிதேவி சுவாமி சன்னதிகளும், மகாலட்சுமி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:ஈரோடு மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விருச்சிகரேசிதம்
விருச்சிகரேசிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பத்து ஆறாவது கரணமாகும்.
காலைத் தேள் போல வைத்து இரு கைகளையும் ஸ்வஸ்திகமாக அமைத்து,இருமருங்கும் நீட்டி நின்று ஆடுவது விருச்சிகரேசிதமாகும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
உமாதேவி நாகராஜ்
இரேவண்ணா உமாதேவி நாகராஜ் (Revanna Umadevi Nagaraj) (பிறப்பு 11 பிப்ரவரி 1965), ஆங்கில கோல்மேசை ஆட்டம் (பில்லியர்ட்ஸ்) மற்றும் மேடைக் கோற்பந்தாட்டத்தில் ஒரு இந்திய தொழில்முறை வீரர் ஆவார். இவர் உலக மகளிர் கோல்மேசை ஆட்டத்தில் வாகையாளராகவும் (2012)  ஆறு முறை இந்திய தேசிய கோல்மேசை ஆட்டத்தில் வாகையாளாருமாவார். இவர் இலண்டன் 2012 வாகையாளர் போட்டியின்போது உலக தரவரிசையில் 13வது இடத்திலிருக்கும் இவா பால்மியசை தோற்கடித்து உலக வாகையாளரானார்.
வாழ்க்கை
உமாதேவி 1965 இல் பிறந்தார். உமாதேவி தனது வாழ்க்கையின் நடுவே, கோல்மேசை ஆட்டத்தில் தனது திறமையை உணர்ந்தார். பெங்களூரில் தட்டச்சராகப் பணிபுரிந்தபோது, கர்நாடக அரசு செயலகச் சங்கத்திற்குச் சென்று மேசைப்பந்தாட்டத்தை விளையாடினார். ஒரு நாள், பயிற்சிக்காக நீண்ட நேரம் காத்திருந்தபோது, அடுத்துள்ள கோல்மேசை ஆட்டதிற்கு செல்ல முடிவு செய்து, படிப்படியாக விளையாட்டை நேசிக்க ஆரம்பித்தார். அதற்குப் பின், முக்கிய கோல்மேசை ஆட்ட வீரர்கள் மற்றும் பயிற்சியாளர்களான அரவிந்த் சவுர், எஸ். ஜெய்ராஜ், எம்.ஜி ஜெயராம் ஆகியோரிடம் பயிற்சி பெற்றார். 2012 ஆம் ஆண்டில், உமாதேவி உலக கோல்மேசை ஆட்ட வாகையாளர் பட்டத்தையும், 8 பந்துகள் பிரிவில் தேசிய வாகையாளர் பட்டத்தையும் வென்றார்.
சான்றுகள்
பகுப்பு:1965 பிறப்புகள் பகுப்பு:வாழும் நபர்கள் பகுப்பு:நாரி சக்தி விருது பெற்றவர்கள்
மம்மியூர் கிருஷ்ணகுட்டி நாயர்
மம்மியூர் கிருஷ்ணகுட்டி நாயர் என்பவர் கேரளத்தில் சுவர் ஓவியங்களில் வரையும் கலைஞர்களில் ஒருவர், கோயில்களில் சுவரோவிங்களை வரைந்துள்ளார். சித்திரைத் திருநாளினது படத்தையும் வரைந்துள்ளார். குருவாயூர் தேவஸ்தம் மியூரல் பெயிண்டிங் இன்ஸ்டிடியூட்டை நிறுவியவர். .
வாழ்க்கைக்குறிப்பு
குருவாயூர்க்கு அருகில் உள்ள மம்மியூரில் பிறந்தார். இத்தேஹத்தினது மேல்னோட்டத்தில் குருவாயூர் கோயில் கழகம் தொடங்கிய சுவர்பட கேந்திரம் என்ற கழகத்திற்கு சுவர்படங்கள் குறித்த ஆலோசனை வழங்கினார். மம்மியூர் சிவன் கோயில் மீண்டும் புனரமைக்கப்பட்ட போது, இவரும் இவரது சீடர்களும் கோயில் சுவர்களில் வண்ணப் படங்கள் வரைந்துள்ளனர்.
புற இணைப்புகள்
பகுப்பு:கலைஞர்கள் பகுப்பு:1994 இறப்புகள்
அமோனியம் குளோரைடு
அமோனியம் குளோரைடு (Ammonium Chloride), என்பது NH4Cl என்ற மூலக்கூறு வாய்ப்பாட்டை உடைய, வெண்மை நிறப்படிக அமோனியாவின் சோ்மமாகும். இது ஒரு கனிமச்சோ்மம். இது நீரில் கரையக்கூடியது. அம்மோனியம் குளோரைடின் நீர்க்கரைசல் சிறிதளவு அமிலத்தன்மை கொண்டதாகும். சால் அம்மோனியாக் என்பது அம்மோனியம் குளோரைடின் இயற்கையில் கிடைக்கக்கூடிய கனிமவியல் வடிவம் ஆகும். இந்தக் கனிமமானது நிலக்கரி குவியல்களை எாிக்கும் போது வெளிவரும் வாயுக்களை ஒடுக்கத்திற்கு உட்படுத்துவதால் கிடைக்கிறது. இது சில வகை எாிமலைத் துளைகளைச் சுற்றிலும் கூட காணப்படுகிறது. அம்மோனியம் குளோரைடானது முக்கியமாக உரமாகவும், சில வகை மதுபானங்களில் மணமூட்டும் காரணியாகவும் பயன்படுகிறது. அமோனியா மற்றும் ஐதரோ குளோரிக் அமிலம் இவற்றின் வினையிலிருந்து கிடைக்கும் விளைபொருளாகும்.
தயாரிப்பு
சோடியம் கார்பனேட்டு தயாரிக்கப் பயன்படும் சால்வே முறை யின் மற்றுமொரு விளைபொருளாக அம்மோனியம் குளோரைடு உள்ளது.
அம்மோனியம் குளோரைடைத் தயாாிப்பதற்கான முதன்மையான முறையாக இருந்தாலும் கூட சில தொழிலக செயல்முறைகளில் அம்மோனியாவின் வெளியேற்றத்தைக் குறைப்பதற்கான முறையாகவும் இது பயன்படுகிறது.
அம்மோனியம் குளோரைடானது வணிகரீதியில் அம்மோனியா (NH3)மற்றும் ஹைட்ரஜன் குளோரைடு வாயு அல்லது ஹைட்ரோகுளோரிக் அமிலம்(ஏதேனும் ஒன்று) இவற்றின் நீா்க்கரைசலை இணைத்து வினைபுரியச் செய்வதால் பெருமளவில் தயாரிக்கப்படுகிறது.: இயற்கையில் அம்மோனியம் குளோரைடானது எரிமலைப் பகுதிகளில் எாிமலைக் குழிகளைச் சுற்றிலும் காணப்படும் பாறைகளில் காணப்படுகிறது. வாயுநிலையிலுள்ள அம்மோனியம் குளோரைடில் இருந்து நேரடியாக உருவாகும் இந்தப் படிகங்கள் எளிதில் நீரில் கரையக்கூடிய தன்மையைப் பெற்றுள்ளதால் நிலைப்புத்தன்மை அற்றவையாக உள்ளன.
வேதி வினைகள்
வெப்பப்படுத்தும் போது அம்மோனியம் குளோரைடு பதங்கமாவது போலத் தோன்றும். ஆனால், அது அம்மோனியாவாகவும், ஐதரசன் குளோரைடாகவும் சிதைவுறுகிறது. அம்மோனியம் குளோரைடு அடா்வு மிகு காரத்துடன் (உதாரணமாக சோடியம் ஹைட்ராக்சைடு) வினைபுரிந்து அம்மோனியாவை வெளிவிடுகிறது.
இதேபோன்று, அம்மோனியம் குளோரைடு அதிக வெப்பநிலைகளில் கார உலோக கார்பனேட்டுகளுடன் வினைபுரிந்து அம்மோனியா மற்றும் கார உலோக குளோரைடு ஆகியவற்றைத் தருகிறது.
எடை விகிதாச்சாரப்படி அம்மோனியம் குளோரைடின் நீா்க்கரைசலின் காரகாடித்தன்மைச் சுட்டெண் மதிப்பானது 4.6 முதல் 6.0 வரை என்ற எல்லைக்குள் உள்ளது. .
பேரியம் ஐதராக்சைடுடன் அம்மோனியம் குளோரைடு வினை போலவே, மற்ற வேதிப்பொருட்களுடனான அம்மோனியம் குளோரைடின் வினைகள் வெப்பம் கொள் செயல்முறை வகையைச் சேர்ந்ததாக உள்ளன.
பயன்பாடுகள்
அம்மோனியம் குளோரைடானது நைட்ரசனைத் தரும் மூலமாக இருப்பதால் குளோரம்மோனியம் பாஸ்பேட் போன்ற உரங்களைத் தயாரிக்கப் பயன்படுகிறது. உலகத்தில் தயாாிக்கப்படும் அம்மோனியம் குளோரைடின் 90 விழுக்காடு உரமாகவே பயன்படுகிறது. ஆசியாவைப் பொறுத்த வரையில் நெல் மற்றும் கோதுமைப் பயிர்களுக்கு இந்த உரம் அதிகமாகப் பயன்படுத்தப்படுகிறது.
அம்மோனியம் குளோரைடு 18 ஆம் நூற்றாண்டில் வான வேடிக்கை வெடிபொருட்களில் பயன்படுத்தப்பட்டது, ஆனால் பாதுகாப்பான மற்றும் நீரை உறிஞ்சும் திறன் உள்ள வேதிப்பொருட்களின் வரவால் இந்த நிலையானது மாறியுள்ளது. அம்மோனியம் குளோரைடைச் சேர்ப்பதன் நோக்கம் சுடரெரியும் போது தாமிர அயனிகளிலிருந்து வெளிப்படும் பச்சை மற்றும் நீல நிறங்களை அதிகப்படுத்துவதற்கான குளோரின் ஈனிகளைத் தருவதேயாகும்.
உலோகவியல்
பூச்சாகப் பயன்படக்கூடிய அல்லது பற்றவைப்பில் பயன்படக்கூடிய உலோகங்களைத் தயாரிக்கக்கூடிய செயல்முறைகளில் அம்மோனியம் குளோரைடு ஒரு இளக்கியாகப் பயன்படுகிறது. வேலைக்குட்படுத்தப்படும் உலோகத்துண்டுகளின் மேற்பரப்பில் உள்ள உலோக ஆக்சைடுகளுடன் வினைபுரிந்து ஆவியாகக்கூடிய உலோக குளோரைடுகளை உருவாக்கி அந்த இடத்தை சுத்தப்படுத்தும் இளக்கியாகச் செயல்படுகிறது. இந்த பயன்பாட்டிற்காக பற்றவைக்கும் இரும்புத்துண்டின் முனைகளை சுத்தப்படுத்தும் பற்றவைக்கும் உலோகத்துடன் இளக்கியாகவும் சேர்க்கப்பட்டு கனரகப்பொருட்களை விற்பனை செய்யும் கடைகளில் விற்கப்படுகிறது.
மருத்துவம்
அம்மோனியம் குளோரைடானது இருமல் மருந்துகளில் சளி நீக்க மருந்தாக பயன்படுத்தப்படுகிறது. சுவாசக்குழாயின் தசைகளின் மீதான அம்மோனியம் குளோரைடின் எரிச்சலுாட்டும் விளைவு சுவாசக்குழாயில் உள்ள திரவ உற்பத்தியை அதிகப்படுத்தி அதன் மூலம் இருமலைக் குறைக்கிறது. அம்மோனியம் உப்புகள் இரைப்பை திசுக்களில் எரிச்சலை உருவாக்கி குமட்டல் மற்றும் வாந்தியை உருவாக்கலாம்.
புற இணைப்புகள்
பகுப்பு:அமோனியம் சேர்மங்கள் பகுப்பு:குளோரைடுகள் பகுப்பு:உணவுச் சேர்பொருட்கள் பகுப்பு:அலோக ஆலைடுகள் பகுப்பு:இரசவாதப் பொருள்கள்
சிறுவூர் பெருமாள் கோயில்
பெருமாள் கோயில் தமிழ்நாட்டில் கோயம்புத்தூர் மாவட்டம், சிறுவூர் என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தோல்பூர் சமஸ்தானம்
தோல்பூர் சமஸ்தானம் அல்லது தோல்பூர் இராச்சியம் (Dhaulpur State or Kingdom of Dholpur) இந்தியாவின் இராஜஸ்தான் மாநிலத்தில் தோல்பூர் மாவட்டத்தின் 3038 சதுர மைல் பரப்பளவும், ஆண்டு வருவாய் ரூபாய் 9,60,000 கொண்டிருந்தது. தோல்பூர் இராச்சியத்தை 1806-இல் நிறுவியவர் ஜாட் இன மன்னர் கிராத் சிங் ஆவார். 1817 வரை முடியாட்சியாக விளங்கிய தோல்பூர் இராச்சியம் 1818-இல் ஆங்கிலேயர்கள் கொண்டு வந்த இந்தியத் துணைப்படைத் திட்டத்தின் கீழ் பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது. இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும். இந்திய விடுதலையின் போது 1947 முதல் 1949 வரை இந்த சமஸ்தானம் அரசியல்சட்ட முடியாட்சியாக இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று தோல்பூர் சமஸ்தானம் இந்தியாவுடன் இணைக்கப்பட்டது.
வரலாறு
15 ஆகஸ்டு 1947 அன்று இந்திய விடுதலைக்கு முன்னர், பிரித்தானிய இந்தியாவின் கட்டுப்பாட்டின் கீழ்  இந்தியாவில் மட்டும் 565 சமஸ்தானங்கள் (Princely state)  இருந்தது. இவை பிரித்தானிய இந்திய அரசின் ஆளுகைக்கு உட்படாதவை ஆகும். இருப்பினும் இந்தியத் துணைப்படைத் திட்டத்தின் கீழ் பிரித்தானிய இந்திய அரசுக்கு ஆண்டுதோறும் திறை செலுத்தி தத்தம் பகுதிகளை ஆண்டு வந்தன. இந்தியா-பாகிஸ்தான் விடுதலைக்குப் பின்னர், 1949ஆம் ஆண்டுக்குள், சிக்கிம் தவிர்ந்த ஏனைய மன்னராட்சி அரசுகள் (சுதேச சமஸ்தானங்கள்) இந்தியாவுடனோ பாக்கிஸ்தானுடனோ அல்லது வேறொரு நாட்டுடனோ இணைந்தன. சுதந்திர இந்திய அரசுடன் இணைந்த மன்னராட்சி அரசுகள் பட்டியல்: இவற்றில் மைசூர் அரசு, ஐதராபாத் நிசாம், பரோடா அரசு, திருவாங்கூர் மற்றும் ஜம்மு காஷ்மீர் இராச்சியம் மட்டுமே பெரிய நிலப்பகுதிகள் கொண்டதாகும். இந்திய விடுதலைக்குப் பின்னர் பெரும்பாலன சுதேச சமஸ்தானங்கள் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று  விடுதலை இந்தியாவுடன் இணைந்து விட்டன. ஐதராபாத் மற்றும் ஜுனாகத் அரசு போன்ற சமஸ்தானங்களுக்கு எதிராக போரிட்டு இந்தியாவுடன் இணைக்கப்பட்டது. முன்னதாக ஜம்மு காஷ்மீர் இணைப்பு ஒப்பந்தப்படி ஜம்மு காஷ்மீர் இராச்சியம் செப்டம்பர் 1947-இல் இந்தியாவுடன் இணைக்கப்பட்டது.
வெளி இணைப்புகள்
பகுப்பு:பிரித்தானிய இந்தியா பகுப்பு:இந்தியாவின் மன்னராட்சிகள் பகுப்பு:இந்திய வரலாறு
பகுப்பு:பிரித்தானிய இந்தியா பகுப்பு:இந்தியாவின் மன்னராட்சிகள் பகுப்பு:இந்திய வரலாறு இந்திய சுதேச சமஸ்தானங்கள் தோல்ப்பூர் மாவட்டம்
விஜய் பாகல்
விஜய் பாகல் (Vijay Baghel)(பிறப்பு: ஆகத்து 15, 1959) என்பவர் இந்திய அரசியல்வாதி ஆவார். இவர் துர்க் மக்களவையின் நாடாளுமன்ற உறுப்பினர் ஆவார். இவர் பாரதிய ஜனதா கட்சியின் உறுப்பினர் ஆவார்.
அரசியல் வாழ்க்கை
பாகேல் முதன்முதலில் பிலாய் நகரசபைக்கு 2000ஆம் ஆண்டு சுயேச்சை வேட்பாளராகத் தேர்ந்தெடுக்கப்பட்டார். பின்னர் 2003 சட்டமன்றத் தேர்தலில் தேசியவாத காங்கிரஸ் கட்சியின் வேட்பாளராக பதான் தொகுதியில் போட்டியிட்டார். ஆனால் இந்தப் போட்டியில் பூபேஷ் பாகலிடம் தோல்வியடைந்தார். மீண்டும், 2008 சட்டமன்றத் தேர்தலில் பாஜக வேட்பாளராகப் போட்டியிட்டு, பூபேஷ் பாகலை 7,842 வாக்குகள் வித்தியாசத்தில் தோற்கடித்து வெற்றி பெற்று உள்துறை அமைச்சர் நன்கி ராம் கன்வாரின் நாடாளுமன்றச் செயலாளராக ஆனார். மீண்டும், விஜய் 2013 சட்டமன்றத் தேர்தலில் பூபேஷ் பாகலை எதிர்த்துப் போட்டியிட்டார், ஆனால் இம்முறை தோல்வியடைந்தார். பின்னர் 2019 பொதுத் தேர்தலில், இந்திய நாடாளுமன்ற மக்களவைக்கு இந்தியத் தேசிய காங்கிரசின் பிராதிமா சந்திராகருக்கு எதிராக துர்க் தொகுதியில் போட்டியிட்டு 3,91,978 வாக்குகள் வித்தியாசத்தில் வெற்றி பெற்றார்.
வெளி இணைப்புகள்
பகுப்பு:1959 பிறப்புகள் பகுப்பு:வாழும் நபர்கள் பகுப்பு:17வது மக்களவை உறுப்பினர்கள்
சத்தியமங்கலம் வனவிலங்கு உய்வகம் மற்றும் புலிகள் காப்பகம்
சத்தியமங்கலம் வனவிலங்கு உய்வகம் மற்றும் புலிகள் காப்பகம் (Sathyamangalam Wildlife Sanctuary) இந்தியாவில் தமிழ்நாட்டின் மேற்குத் தொடர்ச்சி மலைத்தொடரில் உள்ள ஒரு பாதுகாக்கப்பட்ட இடம் மற்றும் புலிகள் காப்பகம் ஆகும். இது 2008ல் ஆரம்பிக்கப்பட்டு 2011ல் விரிவாக்கம் செய்யப்பட்டது. இதன் பரப்பளவு 1411.6 km2 ஆகும். இதுவே தமிழ்நாட்டின் மிகப்பெரிய வனவிலங்கு உய்வகம் ஆகும். இது 2013ல் தமிழ்நாட்டில் புலிகள் பாதுகாப்புத் திட்டத்தின் மூலம் நான்காவதாக ஆரம்பிக்கப்பட்ட புலிகள் காப்பகம் ஆகும். இது தமிழ்நாட்டில் ஈரோடு மாவட்டத்தில் சத்தியமங்கலம் தாலுகா மற்றும் கோபிசெட்டிப்பாளையம் தாலுகாவில் உள்ளது.
அமைவிடம்
இச்சரணாலயம் ஈரோடு மாவட்டத்தில் அமைந்துள்ளது. இச்சரணாலயத்தைச் சூழ்ந்து கொல்லேகால் வனக்கோட்டம், பிலகிரி ரங்கசாமி கோயில் காட்டுயிர் சரணாலயம், ஈரோடு வனக்கோட்டக் காட்டுயிர் பகுதிகள் உள்ளன.
உயிரினங்கள்
இங்கு நரை அணில், யானை, சிறுத்தை, ஆற்று நீர் நாய், செம்புல்லிப் பூனை, அலுங்கு, கள்ள மான், கடமான், காட்டெருமை, செந்நாய், கரடி உள்ளிட்ட 35 வகை பாலூட்டிகளும், மேலும், 25க்கும் மேற்பட்ட புலிகளும் உள்ளதாக கணக்கெடுப்புகள் தெரிவித்துள்ளன. மீன்பிடி கழுகு, மஞ்சள்திருடிக் கழுகு போன்ற 100க்கும் மேற்பட்ட பறவை வகைகளும், மலைப்பாம்பு, முதலை, போன்ற ஊர்வன இனங்களும் இங்கு காணப்படுகின்றன. 2018ஆம் ஆண்டு இந்த உய்விடத்தில் வனத்துறையினரால் நடத்தப்பட்ட கணக்கெடுப்பில் இங்கு 241 வகைப் பறவைகள் 150 வகை வண்ணத்துப் பூச்சிகள் இருப்பதாக கண்டறியப்பட்டது.
மேற்கோள்கள்
.
வெளி இணைப்புகள்
பகுப்பு:இந்திய காட்டுயிர் காப்பகங்கள் பகுப்பு:தமிழ்நாட்டுச் சுற்றுலா மையங்கள் பகுப்பு:ஈரோடு மாவட்டம் பகுப்பு:தமிழ்நாட்டில் உள்ள காட்டுயிர் காப்பகங்கள் பகுப்பு:இந்தியாவிலுள்ள புலிகள் காப்பகங்கள் பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
அன்னை தெரசா கலை மற்றும் அறிவியல் கல்லூரி
அன்னை தெரசா கலை மற்றும் அறிவியல் கல்லூரி (Annai Therasa College of Arts and Science) என்பது இந்தியாவில், தமிழ்நாட்டில் செங்கல்பட்டு மாவட்டத்தில் உள்ள ஓர் இருபாலர் பயிலும் கல்லூரி ஆகும். இக்கல்லூரி திருக்கழுக்குன்றம் அருகே மங்கலம் எனும் ஊரில் அமைந்துள்ளது.
விளக்கம்
அன்னை தெரசா கலை மற்றும் அறிவியல் கல்லூரி 1997ஆம் ஆண்டில் தொடங்கப்பட்ட கல்லூரியாகும். இது இருபாலர் பயிலும் கல்லூரி ஆகும். இக்கல்லூரியினை திருக்கழுக்குன்றம் கல்வி ஆராய்ச்சி மற்றும் பயிற்சி மையம் அறக்கட்டளை நிர்வகிக்கிறது. இந்தக் கல்லூரிக்கு தமிழ்நாடு அரசு (G.O.M.S.No.389/ 1997) ஒப்புதல் அளித்துள்ளது. சென்னைப் பல்கலைக்கழகத்துடன் (A1 / GJ / 97-3067) இணைக்கப்பட்டுள்ளது. புது தில்லியிலுள்ள பல்கலைக்கழக மானியக் குழு அங்கீகாரமும், சென்னையிலுள்ள சென்னைப் பல்கலைக்கழக இணைவும் பெற்றுள்ளது.
மேற்கோள்கள்
பகுப்பு:சென்னைப் பல்கலைக்கழக இணைவுக்கல்லூரிகள் பகுப்பு:செங்கல்பட்டு மாவட்டத்திலுள்ள தனியார் கலைக் கல்லூரிகள்
நிலவமைப்பு
நிலவமைப்பு அல்லது நிலவடிவம் (landform) என்பது புவி மேற்பரப்பின் ஓர் இயற்கை வடிவம் ஆகும். இது ஓர் இயற்கை மலை, குன்று, சமவெளி, பீடபூமி, பள்ளத்தாக்கு, விரிகுடா, கடற்கரை, எரிமலைகள், கத்திமுனைக்குன்று, பனி அரி பள்ளம், குகை, நுழைகழி, பனியாறு போன்றவையாக இருக்கலாம். நிலவமைப்புகள் உயரம், சாய்வு, நோக்குநிலை, அடுக்கமைவு, பாறை வெளிப்பாடு, மற்றும் மண் வகை போன்ற பண்புகளை கொண்டுள்ளன.
நிலவமைப்பின் வகைகள்
பகுப்பு:நிலம் பகுப்பு:நில மேலாண்மை
புரூசு பிரெஞ்சு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1959 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
பயிர்ச்சுழற்சி
பயிர்ச்சுழற்சி (crop rotation) என்பது ஒரே நிலத்தில் வெவ்வேறு பயிர்களை அடுத்தடுத்துப் பயிரிடும் முறையாகும். ஒரே பயிரைப் பயிரிடுவதால் களைச் செடிளின் ஆதிக்கம் அதிகமாகும். உழவு முறைகள் களைச் செடிகள் பரவுதலை இடையூறு செய்து, அவற்றைக் கட்டுப்படுத்த உதவும். இவ்வாறு பயிர் சுழற்சி களைகள் கட்டுப்பாட்டை எளிமையாக்குகிறது. ஒரு குறிப்பிட்ட நிலத்தில் ஒரே வகையான பயிர்களைப் பயிரிடாமல் சுழற்சி முறையில் பயிரிட வேண்டும். இயற்கை வேளாண்மையின் முக்கிய அம்சம் பயிர் சுழற்சி முறை ஆகும். முதல் பருவத்தில் நெல், அடுத்த பருவத்தில் உளுந்து, அதற்கடுத்து பயறுவகைகள் என மாறி மாறி பயிரிடும் பயிர் சுழற்சி முறையினால் மண்ணின் வளம் கூடுகிறது.
பயிர்ச் சுழற்சியில் கிழங்கு வகைகளும் உள்ளடக்கப்படுகின்றன. இவை ஆழ ஊடுருவுவதனால் மண் வளம், வளியூட்டம் என்பன ஏற்படுகின்றன.
மேற்கோள்கள்
பகுப்பு:வேளாண்மை
திரிபிரயார் படகுப் போட்டி
திரிபிரயார் படகுப் போட்டி (மலையாளம்: തൃപ്രയാര് ജലോത്സവം) என்பது தென்னிந்தியாவின் கேரளத்தின், திருச்சூர் மாவட்டத்தின் திரிபிராயரின் கொனோலி கால்வாயில் நடைபெறும் பிரபலமான வள்ளங்களி எனப்படும் படகுப் போட்டி ஆகும். திரிபிராயரில் உள்ள இராமர் கோயில் முன் திரிபிரயார் ஆர்ட்ஸ் அண்ட் ஸ்போர்ட்ஸ் கிளப்பினால் படகுப் போட்டி நடத்தப்படுகிறது. பந்தயமானது வெண்ணக்கடாவுலிருந்து திரிபிரயார் வரை மூன்று கிலோமீட்டர் தொலைவுக்கு நடத்தப்படுகிறது.
குறிப்புகள்
பகுப்பு:கேரளத்தில் நடக்கும் படகுப் போட்டிகள் பகுப்பு:திருச்சூர் மாவட்டம்
தி பிளாக் சுவான்
த பிளாக் சுவான்: தி இம்பேக்ட் ஆப் தி ஐலி இம்பிராபபிள் (The Black Swan: The Impact of the Highly Improbable) என்பது நாசிம் நிக்கோலசு தேலபு என்ற அறிஞர் எழுதிய நூல் ஆகும். இதனை ஏப்ரல் 17, 2007 அன்று ரேண்டம் ஹவுஸ் வெளியிட்டது. சில வகை அரிதான மற்றும் கணிக்க முடியாத நிகழ்வுகளின் தீவிர தாக்கம் குறித்தும் அவை நடந்து முடிந்த பிறகு இந்த நிகழ்வுகளுக்கு எளிமையான விளக்கங்களை அளிக்கும் மனிதர்களின் முனைவு குறித்தும் இந்நூல் கவனம் செலுத்துகிறது. நூல் வெளி வந்த காலம் தொட்டு இந்தக் கோட்பாடு காரணக் கோட்பாடு என்று அறியப்படுகிறது.
இந்நூல் அறிவு, அழகியல் மற்றும் வாழ்க்கை முறைகளைப் பற்றி பேசுகிறது. இவற்றை விளக்க புனைவுக் கூறுகளையும் பயன்படுத்துகிறது. மேலும், கோட்பாடுகளை விளக்க தேலபு தன் வாழ்க்கையில் இருந்தும் அடிக்கடி நிகழ்வுகளைப் பகிர்கிறார்.
நூலின் முதல் பதிப்பு 2007 இல் வெளிவந்து வணிக ரீதியில் வெற்றி பெற்றது. இது நியூ யார்க் டைம்ஸ் முன்னணி விற்பனைப் பட்டியலில் 36 வாரங்கள் இருந்தது. இரண்டாவது விரிவுபடுத்தப்பட்ட பதிப்பு 2010 இல் வெளிவந்தது. இந்நூல் இன்செர்டோ (Incerto) என்ற பெயரில் நிச்சயமற்ற நிலையைப் பற்றி அவர் எழுதிய நான்கு தொகுதி மெய்யியல் கட்டுரைகளின் ஒரு பகுதியாகும். இத்தலைப்பில் பின்வரும் நூல்கள் உள்ளன:ஆண்டிபிராகிள் (2012), த பிளாக் சுவான் (2007-2010), ஃபூல்டு பை ரேண்டம்னஸ் (2001) மற்றும் தெ பெட் ஆஃப் புரோகிரஸ்டசு (2010-2016).
சென்னையில் வியாபாரம்
தென்னிந்தியாவின் முக்கிய சில்லறை விற்பனை மற்றும் வியாபார மையமாக சென்னை உள்ளது. அதன் புறநகர்ப் பகுதிகளில் சில பிரத்யேக வியாபாரத் தளங்களாக சேவை செய்கின்றன. பதினேழாம் நூற்றாண்டில் நகரத்தை உருவாக்கியதில் இருந்து, நகரின் பிரதான வர்த்தக மையத்தில் ஜார்ஜ் டவுனும் ஒன்றாகும். எனினும், பல நூற்றாண்டுகள் கடந்து, நகரத்தின் மத்திய வர்த்தக மையமானது புனித ஜார்ஜ் கோட்டையிலிருந்து தெற்கு நோக்கி நகர்ந்து, தற்போதுள்ள அண்ணா மேம்பாலம்  நோக்கி நகர்கிறது. தியாகராய நகர் சில்லறை வணிகத்தில் முக்கிய இடத்தில் உள்ளது. இந்தியாவின் மிகப்பெரிய வியாபாரத் தளமாக சென்னை அமைந்துள்ளது. "கன்னாட் பிளேஸ், புதுதில்லி" அல்லது "இணைப்புச் சாலை, மும்பை" ஆகியவற்றின் வருவாயை விடவும் இருமடங்கில் இது அதிகமாக உள்ளது.
வரலாறு
பத்தொன்பதாம் நூற்றாண்டின் முடிவில், சென்னையின் ஜார்ஜ் டவுன் பகுதிகளில் முதல் பட்டுச்சேலை கடைகள் தோன்றின. இந்தக் கடைகள் 1915இல், புதிய கடைகள் திறக்கப்படும் வரை பிரபலமாக இருந்தன. சிந்தாதிரிப்பேட்டை அருகில் புதிய கடைகள் திறக்கப்பட்டதைத் தொடர்ந்து திருவல்லிக்கேணி பார்த்தசாரதி கோவில் அருகிலும் புதிய கடைகள் உருவாயின, பின்வரும் ஆண்டுகளில். 1930களின் பிற்பகுதியில், மயிலாப்பூர் கபாலீஸ்வரர் ஆலயத்திற்கு அருகே இதே போன்ற கடைகள் திறக்கப்பட்டன. இந்த நேரத்தில், 1923 ஆம் ஆண்டில் மாம்பலத்தை அடுத்த  தியாகராயர் நகர் விரிவாக்கம் ஆனது. 1911 ஆம் ஆண்டில் எழும்பூரில் இருந்து காஞ்சிபுரம் வரை புறநகர் இரயில் பாதை அமைத்து மாம்பலத்தில் ஒரு புகை வண்டி நிலையம் ஏற்படுத்தப்பட்டது. 1950களில், துணிக் கடைகள் தியாகராயர் நகரில் தோன்றின. விரைவிலேயே அங்கு நகைக் கடைகளும் திறக்கப்பட்டன.
சில்லறை வணிகம்
தென்னிந்திய பிராந்தியத்தில் மிக முக்கியமான தங்கச் சந்தையாக சென்னை உள்ளது. இது மொத்த தேசிய உற்பத்தியில் 45 சதவிகிதமான 800 டன் ஆகும். தியாகராயர் நகரில் 70 முதல் 80% தங்கம் விற்பனை செய்யப்படுகிறது.
2012 ஆம் ஆண்டு குஷ்மேன் & வேக்ஃபீல்ட் அறிக்கையின்படி உலகின் முக்கிய வீதிகளின் வியாபாரத்தில், நுங்கம்பாக்கத்தின் காதர் நவாஸ் கான் சாலை, முதல் 10 இடங்களில் இருந்தது. இது, 2009 ஆம் ஆண்டில், 36.7% அதிகரிக்கப்பட்டுள்ளது.
குறிப்புகள்
பகுப்பு:சென்னையின் பொருளாதாரம்
தை தக்கா தை
தை தக்கா தை எனச் சொல்லிக்கொண்டு நொண்டி அடித்து மகிழும் விளையாட்டு இது. சிறுவர்கள் இதனை விளையாடுவர்.
ஆடும் முறை
மூன்று சிறுவர்கள் நொண்டி அடிப்பர். அப்போது தூக்கிய கால்களைப் பின்புறமாகப் பிணைத்துக்கொள்வர். விழாமல் இருக்க அடுத்தவர் கைகளைப் பற்றிக்கொள்வர். மூவரும் நொண்டி அடித்துக்கொண்டு பக்கவாட்டில் சுற்றிவருவர்.
அப்போது திரும்பத் திரும்பச் சொல்லும் பாடல்தான் "தை தக்கா தை"
தலைப்பாகை
ஆண்கள் துண்டினைத் தலையில் கட்டிக்கொள்ளும் போது தலைப்பாகை எனப்படுகிறது. இது ஆண்கள் வயலில் இறங்கியோ அல்லது வேறு களத்திலோ வேலை செய்யும் போது தோளில் கிடக்கும் தலையில் சுற்றிக் கொள்வர். இது வேலையின் தீவிரத்தைக் காட்டும் குறியீடாகவும் அமையும். ‘வரிந்து கொண்டு பணியாற்றுதல்‘ என்ற சொல் வழக்கை இது ஞாபகப்படுத்தும். சில இனத்தவர்கள் (நாயக்கர்கள்) அடையாளமாக எப்போதும் தலையில் தலைப்பாகை அணிந்து கொள்வர். மேலாடை இல்லாமல் கூட இருப்பர்;ஆனால் தலைப்பாகை இல்லாமல் வெளியே வர மாட்டார்கள். சீக்கிய இனத்தவர்கள் எப்போதும் தலையில் தலைப்பாகை அணிந்திருப்பதைப் பார்க்க முடிகிறது. இதை அவர்கள் தங்களின் பண்பாட்டின் அடையாளமாகக் கருதுகின்றனர். தலைப்பாகையினை முண்டாசு கட்டுதல் என்ற வகையிலும் அடக்கலாம்.பாரதியாரைக் குறிப்பிடும் போது முண்டாசு கவிஞன் என்று குறிப்பிடும் வழக்கம் உண்டு. பொதுவாகப் பெரியவர்கள் முன்பு மரியாதை கருதி தலையில் துண்டினை அணியமாட்டார்கள். மேலும் தலையில் துண்டு கட்டுதலைப் பரிவட்டம் கட்டுதல் என்ற நோக்கிலும் ஆராயலாம். பரிவட்டம் கட்டுதல் ஒருவருக்கு கொடுக்கப்படும் மரியாதை அல்லது கௌரவத்தின் அடையாளமாகக் கருதப்படும். மன்னர் காலத்தில் மன்னருக்குத் தலையில் முடி(கிரீடம்) சூட்டுவர். கிரீடமே மன்னருக்குச் சிறப்பும் பெருமையும் தருவது.
பகுப்பு:கரூர் மாவட்ட ஆசிரியர்கள் தொடங்கிய கட்டுரைகள்
கு. சுந்தரமூர்த்தி
'''கு. சுந்தரமூர்த்தி''' (பிறப்பு: மார்ச்சு 27 1973) தமிழக எழுத்தாளர், தாம்பரம் எனுமிடத்தில் பிறந்து சென்னை ஆனந்தபுரம் கிழக்கு, தாம்பரம் ஜெகஜீவன்ராம் தெருவில் வாழ்ந்துவரும் இவர் சென்னை புதுக்கல்லூரி
உசாத்துணை
பகுப்பு:தமிழக எழுத்தாளர்கள் பகுப்பு:1973 பிறப்புகள் பகுப்பு:சென்னை நபர்கள் தமிழ்த்துறைப் பேராசிரியரும், இலக்கிய ஆய்வாளருமாவார்.
முப்பரிமாண படிமம்
250px|thumb|முப்பரிமாண படநோக்கி. இராணுவத்தால் வானூர்தியிலிருந்து எடுக்கப்பட்ட படங்களை ஆய்வு செய்ய பயனாகியது. 250px|thumb|left|Stereo card image modified for crossed eye viewing. View of [[Manhattan, c. 1909 ]] thumb| [[பாஸ்டன் காட்சி, c. 1860 ]] thumb|left|An 1893-era World's Columbian Exposition viewer thumb|Company of ladies watching stereoscopic photographs (Jacob Spoel, before 1868) Probably the earliest depiction of people using a stereoscope முப்பரிமாண படிமம், (stereoscopic imaging)என்பது ஓர் படிமத்தில் உயரம்,அகலம் தவிர ஆழத்தின் தோற்றத்தை உருவாக்கவும் மூன்று பிரிமாணங்களில் காட்சித் தகவலை பதிவதற்கும் திறனுள்ள நுட்பமாகும். ஒவ்வொரு கண்ணிற்கும் சற்றே வேறுபட்ட படிமத்தை காட்டுவது மூலம் ஓர் நிழற்படத்திலோ,திரைப்படத்திலோ அல்லது பிற இருபரிமாண படிமங்களிலோ ஆழத்தைக் குறித்த மாயக்காட்சியை உருவாக்க வியலும்.பல முப்பரிமாண காட்சிகள் இந்த நுட்பத்தையே பயன்படுத்துகின்றன.இதனை முதலில் சர் சார்லெஸ் வீட்ஸ்டோன் என்பவர் 1840ஆம் ஆண்டு கண்டறிந்தார். இந்த நுட்பம், எடுத்த நிழற்படங்களிலிருந்து தொலைவுகளை அளக்கும் பட அளவையியல் மற்றும் மனமகிழ்விற்காக எடுக்கப்படும் 3D படநோக்கிகளில் பயன்படுத்தப் படுகிறது. மேலும் பெரிய பலபரிமாணங்களில் எடுக்கப்பட்ட ஆய்வு தரவுகளை காணவும் பயனாகிறது. நவீன தொழிலக முப்பரிமாண படிமங்கள் 3D ஒளிவருடிகளை கொண்டு உருவாக்கப்படுகின்றன.
வெளியிணைப்புகள்
பகுப்பு:முப்பரிமாண படிமம்
தாவரங்கள் எதிர் மிருதர் (நிகழ்பட ஆட்டம்)
தாவரங்கள் எதிர் மிருதர் (Plants vs. Zombies) அல்லது பிளான்ட்ஸ் வெர்சஸ் சாம்பீஸ் என்பது எலக்ட்ரானிக் ஆர்ட்சின் துணை நிறுவனமான பாப்கேப் கேம்சு உருவாக்கிய நிகழ்பட ஆட்ட பெயருரிமை நிறுவனமாகும். முதல் விளையாட்டான தாவரங்கள் எதிர் மிருதர் ஈ.ஏ.வால் கையகப்படுத்தப்படுவதற்கு முன்பு பாப்கேப்பால் உருவாக்கப்பட்டு வெளியிடப்பட்டது. பாப்கேப் ஆட்டங்களைக் கையகப்படுத்திய பின்னர், எலக்ட்ரானிக் ஆர்ட்ஸ் இந்த விளையாட்டை பல தளங்களிலான விளையாட்டுகளுடன் பெயர் உரிமை நிறுவனமாக விரிவுபடுத்தியது.
பகுப்பு:நிகழ்பட ஆட்டங்கள்
பரிட்சைக்கு நேரமாச்சு
பரிட்சைக்கு நேரமாச்சு (Paritchaikku Neramaachu) என்பது 1982 ஆம் ஆண்டய இந்திய தமிழ் திரைப்படமாகும், இதை முக்தா சீனிவாசன் இயக்க, முக்தா ராமசாமி தயாரித்தார். இப்படத்தில் சிவாஜி கணேசன், சுஜாதா, தேங்காய் சீனிவாசன், ஒய். ஜி. மகேந்திரன் ஆகியோர் நடித்துள்ளனர். இப்படத்திற்கு எம். எஸ். விஸ்வநாதன் இசை அமைத்துள்ளார். இப்படத்தின் கதையானது இதே பெயரிலான மேடை நாடகத்தை அடிப்படையாகக் கொண்டது.
இசை
இப்பத்திற்கு எம்.எஸ். விஸ்வநாதன் இசையமைத்தார்.
வெளி இணைப்புகள்
பகுப்பு:இந்திய நாடகத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1982 தமிழ்த் திரைப்படங்கள்
அலெக்சி போப்போகிரேப்சுகி
அலெகிசி போப்போகிரேப்சுகி என்பவர் உருசியத் திரைப்பட இயக்குனர் ஆவார். இவர் இயக்கிய இந்த கோடைக்காலத்தை எப்படிக் கழித்தேன் என்ற திரைப்படம் 60வது பன்னாட்டுத் திரைப்பட விழாவில் கோல்டன் பியர் விருதிற்கு பரிந்துரைக்கப்பட்டது. . 2010 ஆம் ஆண்டு லண்டன் திரைப்படவிழாவில் சிறந்த திரைப்படத்திற்கான விருதினைப் பெற்றது
இணைப்புகள்
பகுப்பு:1972 பிறப்புகள் பகுப்பு:வாழும் நபர்கள் பகுப்பு:உருசியத் திரைப்பட இயக்குனர்கள்
நூஹ்
நூஹ் (அரபு: نوح நூஹ்; கருதப்படும் காலம்: கி.மு.) இருமுறை திருக்குர்ஆனில் குறிப்பிடப்படுகிறார். முதலில் சூரா 19-லும், பின்னர் சூரா 21-லும் காணப்படுகிறது.இசுலாமியர்களின் புனித நூலான திருக்குர்ஆனில், இருபத்தைந்து நபிமார்களைப் பற்றி கூறப்பட்டுள்ளது. அதில் மூன்றாவதாகக் குறிப்பிடப் படுகிறார், நுஹ்
பிறப்பு
நூஹ் நபியவர்ககளின் இயற்பெயர் அப்துல் கஃப்பார்( عبد الغفار )என்பதாகும். இத்ரீஸ் நபியுடைய பேரரும், லாமக் உடைய மகனுமாவார்கள். இவர்களின் தாயாரின் பெயர் பன்யூஸ்.
அவர்கள் மிக அழகு பெற்று திகழ்ந்தார்கள். உடல் பருத்து, நெஞ்சு அகன்றிருந்தது. வீரத்தைக் காட்டும் மீசையும், தாழ்மையை பிரதிபலிக்கும் தாடியும் அவர்களின் முக அழகைப் பன்மடங்கு அதிகப்படுத்தியது. சிறந்த ஆணழகராக விளங்கினார்கள்.
ஷெய்குல் முர்சலீன் (முர்சலான நபிமார்களில் முதியவர்), கபீருல் அன்பியா (நபிமார்களில் மூத்தவர்), நஜீயுல்லாஹ் (இறைவனால் விமோசனம் அளிக்கப் பெற்றவர்), அபு அன்பியா (நபிமார்களின் தந்தை)
இதையும் காணவும்
பகுப்பு:நபிமார்கள்
வியம்ஸிதம்
வளைந்த வலது காலை ஐந்தடி அகற்றி வைத்து நிற்கும் ஆலீடஸ்தானத்தில் நின்று,கைகளை மார்பிற்கு நேரே மடக்கிப் பிடித்து,மேலும் கீழுமாகச் சுழன்று ஆடுவது வியம்ஸிதமாகும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
இசலி ஊராட்சி
இசலி ஊராட்சி (Esali Gram Panchayat), தமிழ்நாட்டின் விருதுநகர் மாவட்டத்தில் உள்ள நரிக்குடி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1808 ஆகும். இவர்களில் பெண்கள் 928 பேரும் ஆண்கள் 880 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பொரவச்சேரி சிறைமீட்ட அய்யனார் கோயில்
பொரவச்சேரி சிறைமீட்ட அய்யனார் கோயில் தமிழ்நாட்டில் நாகப்பட்டினம் மாவட்டம், பொரவச்சேரி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பி. டி. லீ. செங்கல்வராய நாயக்கர்
'''பி. டி. லீ. செங்கல்வராய நாயக்கர் (இவர் பி. டி. லீ. செங்கவராய நாயகர்''' என்றும் அழைக்கபடுகிறார், Chengalvaraya Naicker) (1829-1874 ) என்பவர் ஒரு வள்ளலாவார். இவர் காஞ்சிபுரத்தை அடுத்த ஊவேரி என்னும் சிற்றூரில் வளர்ந்தவர். இவர் சென்னை இராணுவத்தில் துபாசியாகப் (மொழிபெயர்ப்பாளர்) பணிபுரிந்தார். இவர் தன் சொந்த சம்பாத்தியத்தில் சேர்த்த சொத்துகள் மூலம் ஏழைகள், அனாதைக் குழந்தைகள் பயன் பெறும் வகையில் பல சமுதாய சேவைகளைச் செய்தவராவார்.
அறப்பணிகள்
செங்கல்வ நாயக்கர் நாட்டில் ஏற்பட்ட பஞ்சத்தின்போது பாதிக்கப்பட்ட ஒரிசா மக்களுக்குத் தனி ஒரு ஆளாக நின்று பல இலட்சம் மதிப்புள்ள உதவிப்பொருட்களை தன் சொந்தச் செலவில் அனுப்பினார். இது போன்ற பல அறப்பணிகளைச் செய்துள்ளார்.
செங்கல்வ நாயக்கர் தனது சொத்துக்கள் அனைத்தையும் உயில் மூலம் எழுதி அறக்கட்டளை ஒன்றை ஏற்படுத்தினார். . இதன் மூலம் வள்ளல் பி. டி. லீ. செங்கல்வராய நாயக்கர் அறக்கட்டளை, வேப்பேரி,சென்னை-7 என்ற முகவரியில் கடந்த 145 ஆண்டுகளாகச் செயல்பட்டு வருகிறது. இவ்வறக்கட்டளை மூலம் பல்வேறு கல்வி நிறுவனங்களான, மருத்துவம், தொழிற்கல்வி, பொறியியற்கல்வி போன்ற கல்வி நிறுவனங்கள் உருவாக்கப்பட்டு அதில் ஏழை, எளிய மக்கள் பயன் பெறும்வகையில் செயல்பட்டு வருகின்றன.
வளர்புரம் ஊராட்சி, காஞ்சிபுரம்
வளர்புரம் ஊராட்சி (Valarpuram Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள ஸ்ரீபெரும்புதூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1965 ஆகும். இவர்களில் பெண்கள் 1007 பேரும் ஆண்கள் 958 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திங்கிங் பாஸ்ட் அன்ட் சுலோவ் (நூல்)
திங்கிங், பாஸ்ட் அன்ட் சுலோ (Thinking, Fast and Slow) என்ற நூல் 2011 இல் வெளியாகி நன்கு விற்பனையான ஒரு அறிவியல் நூலாகும். இந்நூலை பொருளியலுக்கான நோபல் நினைவுப் பரிசு பெற்ற அறிஞரான டேனியல் கானமென் எழுதியுள்ளார். இது 2012 இல் அறிவியல், பொறியியல், மருத்துவம் தொடர்பான தலைப்புகளில் மக்கள் எளிதில் புரிந்து கொள்ள உதவும் சிறந்த படைப்புக்களுக்கான நேஷனல் அகாடமிக்ஸ் கம்யூனிகேஷன் விருதைப் பெற்றது.
கானமென் பல தசாப்தங்களாக நடத்திய ஆராய்ச்சியை இந்த நூலில் சுருக்கமாகக் குறிப்பிடுகிறார். பெரும்பாலும், அமோஸ் டவர்ஸ்கி உடன் இணைந்து செய்த ஆய்வுகள் குறித்து இதில் குறிப்பிடப்பட்டுள்ளது. இது அவரது தொழில் வாழ்க்கையின் மூன்று கட்டங்களை உள்ளடக்கியது: அவரது முந்தைய நாட்களில் புலனுணர்வு குறித்த பணிகள், எதிர்பார்ப்புக் கோட்பாடு குறித்த அவரது பணிகள் மற்றும் பிற்கால மகிழ்ச்சி குறித்து அவரது பணிகள் ஆகியவை அடங்கும்.
The main thesis is that of a dichotomy between two modes of thought:
மேற்கோள்கள்
பகுப்பு:ஆங்கில நூல்கள் பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பூமத்திய ரேகை கோணமானி
பூமத்திய ரேகை கோணமானி (Equatorial Sextant), என்பது உயரத்தை அளக்கும் கருவியாகும். இது வில்லியம் ஆசுடின் பர்ட்டால் (William Austin Burt) உருவாக்கப்பட்டது. அவர் நவம்பர் 4, 1856 ல் அமெரிக்க நாட்டில் தனது கருவிக்கான காப்புரிமை (காப்புரிமைச் சான்றிதழ் எண்: 16,002) பெற்றார். இந்தக் கோணமானி, கடலில் கப்பலின் இடத்தை துல்லியமாக கண்டறிய உதவுகிறது. பர்ட், தான் உருவாக்கிய சூரிய திசைமானியின் செயல்பாடுகளைப் பயன்படுத்தி கடற்பயணத்தை எளிதாக்கும் இக் கருவியை வடிவமைத்தார்.
வரலாறு
பர்ட், 1851 ஆம் வருடம் ஒரு நாளில், ஐரோப்பாவிலிருந்து அமெரிக்காவிலுள்ள பிலடெல்பியாவிற்கு மெதுவாகச் செல்லும் கப்பலில் திரும்பிக் கொண்டிருந்தார். தனது நீண்ட பயணத்தின் போது, கடலை கூர்ந்து கவனித்து பல குறிப்புகளை எழுதிய படி பயணித்தார். தனது சூரிய திசைகாட்டியை, மாலுமிகள் கடற் பயணத்திற்கு எவ்வாறு பயன்படுத்த இயலும் என ஆராயத் தொடங்கினார். தனது ஆறு வார கால பயணத்தில், மாலுமிகள் பயன்படுத்திய திசைகாட்டிகள், பல முறை தவறாக திசை காட்டியதைக் கண்கூடாக கண்டறிந்தார். அதனாலேயே தனது பயணம் தாமதமானதை உணர்ந்தார். தனது சூரிய திசைகாட்டியில் சில மாற்றங்களைச் செய்து, அது கடற் பயணத்திற்கு சரியான திசையை காட்டிடும்படி வடிவமைத்தார். தனது வடிவமைப்பிற்கு பல பெயர்களை மாற்றி மாற்றி வைத்து, இறுதியாக பூமத்திய ரேகை கோணமானி என்ற பெயரை வழங்கினார். மற்ற திசைகாட்டிகள் கப்பலில் இருந்த அதிகப்படியான இரும்பினால் திசையை சரியாகக் காட்டவில்லை.
1855 ஆம் ஆண்டு சூன் மாதம் 18 ஆம் நாளில், இல்லினாய்சு என்ற பெயர் கொண்ட கப்பலில், தனது கருவியுடன் முதற் பயணம் செய்தார்.
1856 ஆம் ஆண்டு, தனது கண்டுபிடிப்பை அமெரிக்க கப்பற்படை மற்றும் கடலோர காவற்படை ஆகியவற்றிற்கு அனுப்பினார். அவர்கள், பர்ட்டின் கண்டுபிடிப்பை ஏற்று கொண்டனர். 1856 ஆம் ஆண்டு நவம்பர் 15 ஆம் நாளில் அவரின் கண்டுபிடிப்பிற்கு காப்புரிமை பெற்றார்.
விளக்கம்
இவரது கண்டுபிடிப்பு, கடற்பயணத்தின் போது ஏற்படும் பல இடர்ப்பாடுகளைக் களைய உதவியது. உயரம், நேரக்கோணம் (hour angle), திசைக்கோணம் ஆகியவற்றை கண்டறியும் அமைப்பு, இக் கருவியிலே உள்ளது. இவற்றால் கப்பலின் திசை துல்லியமாக அளவிடப்பட்டது. கடற் காலமானியுடன் இவற்றை பயன்படுத்தி திசை கண்டறியப்பட்டது.
வெளியிணைப்புகள்
பகுப்பு:இயற்பியல் பரிசோதனைகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கட்டகாமன்பட்டி ஊராட்சி
கட்டகாமன்பட்டி ஊராட்சி (Kattakamanpatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள வத்தலக்குண்டு வட்டாரத்தில் அமைந்துள்ளது. இந்த ஊராட்சி, நிலக்கோட்டை சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2487 ஆகும். இவர்களில் பெண்கள் 1190 பேரும் ஆண்கள் 1297 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எல். கே. சுபாஸ் சந்திரபோஸ்
'''எல். கே. சுபாஸ் சந்திரபோஸ்''' (பிறப்பு: மே 12 1947), தமிழக எழுத்தாளர், சிவகங்கை மஜித் சாலை எனுமிடத்தில் வசித்துவரும் இவர் தமிழ்ப் பேராசிரியரும், மதுரை தியாகராசர் கல்லூரியில் தமிழ் ஆராய்ச்சித்துறையில் ஈடுபட்டுவருபவரும், கதை, இலக்கியம், ஆன்மீகம் சார்ந்த தலைப்புகளில் பட்டிமன்றம், வழக்காடு மன்றம், சுழலும் சொல்லரங்கம் நிகழ்ச்சிகளில் நடுவராக பணிபுரிந்துவருபவருமாவார்.
உசாத்துணை
பகுப்பு:தமிழக எழுத்தாளர்கள் பகுப்பு:1947 பிறப்புகள் பகுப்பு:சிவகங்கை மாவட்ட நபர்கள்
பான்ஸ்வாரா சமஸ்தானம்
பான்ஸ்வாரா சமஸ்தானம் (Banswara State) பிரித்தானிய இந்தியாவின் தற்கால இராஜஸ்தான் மாநிலத்தின் தென்கிழக்கில் அமைந்த பான்ஸ்வாரா இராச்சியம் 4160 சதுர மைல் பரப்பளவுடன் இருந்தது. பான்ஸ்வாரா இராச்சியம் 1527ஆம் ஆண்டில் சிசோடியா வம்ச இராஜபுத்திர குலத்தினர் நிறுவினர். 1900-ஆம் வரை முடியாட்சியாக விளங்கிய பான்ஸ்வாரா இராச்சியம், 1895-ஆம் ஆண்டில் ஆங்கிலேயர்கள் கொண்டு வந்த இந்தியத் துணைப்படைத் திட்டத்தின் கீழ் பான்ஸ்வாரா இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது. இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும்.
வரலாறு
இராஜபுத்திர மன்னர் ராணா சங்கா, 1527-இல் முகலாய மன்னர்  பாரை எதிர்த்து கன்வா போரில் போரிட்டார். போரில் இறந்த ராணா சங்காவின் இராச்சியம், பான்ஸ்வாரா இராச்சியம் மற்றும் துங்கர்பூர் இராச்சியம் என இரண்டாகப் பிரிக்கப்பட்டது. பான்ஸ்வாரா இராச்சியம் 1527-இல் ஜெகால் சிங்கிடம் ஒப்டைக்கப்பட்டது. இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று இந்திய விடுதலைக்குப் பின்னர் இந்த சமஸ்தானத்தை இந்தியாவுடன் இணைக்கப்பட்டது.
வெளி இணைப்புகள்
பகுப்பு:பிரித்தானிய இந்தியா பகுப்பு:இந்தியாவின் மன்னராட்சிகள் பகுப்பு:இந்திய வரலாறு முன்னாள் சுதேச சமஸ்தானகள் பான்ஸ்வாரா மாவட்டம்
ஜேம்சு வெப் விண்வெளித் தொலைநோக்கி
ஜேம்சு வெப் விண்வெளித் தொலைநோக்கி (James Webb Space Telescope, JWST) என்பது அகச்சிவப்பு வானியலை நடத்துவதற்காக வடிவமைக்கப்பட்ட ஒரு விண்வெளி நோக்காய்வுக்கலம் ஆகும். விண்வெளியில் உள்ள மிகப்பெரிய ஒளித் தொலைநோக்கி இதுவாது. இதன் பெரிதும் மேம்படுத்தப்பட்ட அகச்சிவப்புத் தெளிவுத்திறன் மற்றும் உணர்திறன், ஹபிள் விண்வெளித் தொலைநோக்கியால் பார்க்க முடியாத மிகவும் பழைய, தொலைதூர அல்லது மங்கலான பொருட்களையும் பார்க்க அனுமதிக்கிறது. இதன் மூலம் முதல் விண்மீன்கள் மற்றும் முதல் விண்மீன் திரள்களின் உருவாக்கம் மற்றும் வாழக்கூடிய வெளிக்கோள்களின் விரிவான வளிமண்டலத் தன்மை போன்ற வானியல் மற்றும் அண்டவியல் துறைகளில் பரந்த அளவிலான ஆய்வுகளை செயல்படுத்தும் என்று எதிர்பார்க்கப்படுகிறது.
இத்தொலைநோக்கி மூலம் பெறப்பட்ட முதலாவது படிமம் 2022 சூலை 11 இல் பொதுமக்களின் பார்வைக்கு விடுவிக்கப்பட்டது. தெற்கு அரைக்கோளத்தில் இருந்து தெரியும் வானத்தின் ஒரு சிறிய பகுதியை உள்ளடக்கிய ஆழமான-புல புகைப்படம், பூமியிலிருந்து 4.6 பில்லியன் ஒளியாண்டுகள் தொலைவில் உள்ள வோலன்சு விண்மீன் குழாமில் உள்ள SMACS 0723 என்ற விண்மீன் பேரடைக் கொத்தை சித்தரிக்கிறது. தொலைநோக்கியின் அண்மை அகச்சிவப்புப் புகைப்படக் கருவி (NIRCam) மூலம் இப்படம் பிடிக்கப்பட்டது. ஆயிரக்கணக்கான விண்மீன் பேரடைகள் இப்படத்தில் காணப்படுகின்றன, இது இதுவரை எடுக்கப்பட்ட ஆரம்பகால அண்டத்தின் மிக உயர்ந்த தெளிவுத்திறன் படமாகும்.
திட்டசெலவு
இதன் திட்டம், ஆராய்ச்சி என அனைத்திற்குமான செலவு 9.7 பில்லியன் அமெரிக்க டாலர்கள் என்று மதிப்பிடப்பட்டுள்ளது. இந்த ஆராய்ச்சிக்காக 17 நாடுகள் கூட்டுச்சேர்ந்து உள்ளன. இதில் முக்கியமாக ஐரோப்பிய விண்வெளி நிறுவனம், மற்றும் கனடியன் விண்வெளி நிறுவனமும் பங்கு வகிக்கின்றன.
குவி ஆடிகள்
இதில் மொத்தமாக 18 அறுங்கோண வடிவிலான குவி ஆடிகள் பொருத்தப்படும், முதல் முயற்சியாக 2015 நவம்பர் 26 ஆம் தேதி அன்று முதல் ஆடி பொருத்தப்பட்டது. இந்த ஆடிகளில் ஒன்வொன்றும் எடை 40 கிலோ கிராம், 1.3 மீட்டர் சுற்றளவு கொண்டிருக்கும். ஆடிகள் அனைத்தும் பொருத்தப்பட்டபின்பு 6.5 மீட்டர் அளவு கொண்ட பெரிய ஒரே ஆடியாக காட்சி கொடுக்கும். thumb|right|270px|ஹம்பிலில் உள்ள ஆடியின் தோற்றமும் ஜேம்ஸ் தொலை நோக்கியில் அமைந்துள்ள ஆடியின் தோற்றம்
ஒப்பீட்டு
thumb|center|500px|முதன்மை கண்ணாடிகள் உதாரணங்கள் ஒப்பீடு
கூட்டாளிகள்
பங்குபெரும் நாடுகள்
பேத்தாப் பள்ளத்தாக்கு
பேத்தாப் பள்ளத்தாக்கு (ஆங்கிலம்: Betaab Valley) என்பது இந்தியாவின் வடகிழக்கு மாநிலமான ஜம்மு-காஷ்மீரில் அனந்த்நாக் மாவட்டத்தில் பகல்காமில் இருந்து 15 கிலோமீட்டர் தொலைவில் இந்தப் பள்ளத்தாக்குக்கு சன்னி தியோல்-அமிர்தா சிங் அறிமுகமான முதல் படமான பேத்தாப் படத்தின் பெயரைக் கொண்டுள்ளது இந்தப் பள்ளத்தாக்கு பகல்காமின் வடகிழக்கு நோக்கி உள்ளது. பகல்காம் மற்றும் சந்தன்வாடி இடையே அமர்நாத் கோயில் யாத்திரை செல்லும் வழியில் உள்ளது. பசுமையான புல்வெளிகளால் சூழப்பட்ட பள்ளத்தாக்கு, பனி மூடிய மலைகள் மற்றும் அடர்த்தியான தாவரங்களால் பள்ளத்தாக்கு மூடப்பட்டிருக்கும்.
வரலாறு
வலது|thumb| அழகான பேத்தாப் பள்ளத்தாக்கு பகல்காம் பகுதியின் ஒரு பகுதியாக இருக்கும் பேத்தாப் பள்ளத்தாக்கு - காஷ்மீர் பள்ளத்தாக்கின் பல துணை பள்ளத்தாக்குகளில் ஒன்று. இமயமலையின் வளர்ச்சியின் பிந்தைய புவிசார் மண்டலத்தின் போது உருவானது. பேத்தாப் பள்ளத்தாக்கு பிர் பஞ்சால் மற்றும் சன்சுகர் என்ற இரண்டு இமயமலை எல்லைகளுக்கு இடையில் உள்ளது. கற்கால யுகத்திலிருந்து, குறிப்பாக பர்ககோம், போமாய் மற்றும் பகல்காம் ஆகிய இடங்களில் இந்த பிராந்தியத்தில் மனித இருப்பை தொல்பொருள் சான்றுகள் நிரூபிக்கின்றன. பேத்தாப் பள்ளத்தாக்கு - காஷ்மீர் பிராந்தியத்தின் ஒரு பகுதியான இது 15 ஆம் நூற்றாண்டிலிருந்து முகலாயர்களால் ஆளப்பட்டு வந்துள்ளது. 15 ஆம் நூற்றாண்டின் பிற்பகுதியில், துர்கோ-முகலாய இராணுவ தளபதி மிர்சா முகம்மது ஐதர் துக்லத் முதலில் காஷ்மீரை ஆட்சி செய்தார், முதலில் காஷ்கரின் சுல்தான் சையித் கான் சார்பாகவும், பின்னர் முகலாய பேரரசர் உமாயூன் சார்பாகவும் ஆட்சி செய்தார். பல மொழிகள் அறிந்திருந்தவரும் வரலாற்று எழுத்தாளருமான தளபதி ஐதர் மத்திய ஆசிய வரலாற்றின் தனிப்பட்ட நினைவுக் குறிப்பான ‘தாரிக்-இ-ரஷிடி’ என்பதை இப்பள்ளத்தாக்கைப் பற்றி எழுதியுள்ளார்.
சுற்றுலா
thumb| பேத்தாப் பள்ளத்தாக்கில் இலிடர் நதி பேத்தாப் பள்ளத்தாக்கு மிகவும் பிரபலமான ஒரு சுற்றுலா தலமாகும். பேத்தாப் பள்ளத்தாக்கு பயணிகளுக்கு மிகவும் பிடித்த இடமாக உள்ளது, ஏனெனில் இது மலையேற்றம் மற்றும் மலைகள் பற்றிய கூடுதல் ஆய்வுக்கான அடிப்படை முகாமாகவும் செயல்படுகிறது. பள்ளத்தாக்கு பகல்காமிலிருந்து நடந்து செல்லக்கூடிய தூரமே கொண்டது. பனி மலைப்பகுதிகளில் இருந்து கீழே ஓடும் நீரோடையின் தெளிவான & ஈரமான நீர் ஒரு மகிழ்ச்சியை அளிக்கிறது; இங்குள்ள உள்ளூர்வாசிகளும் இந்த தண்ணீரை குடிக்கிறார்கள். பைசரன் மற்றும் துலியன் ஏரி ஆகியவை அருகிலுள்ள சில இடங்கள் ஆகும்.
பிரபலமான கலாச்சாரத்தில்
அறுபதுகள் முதல் எண்பதுகள் வரை காஷ்மீர் இந்தியத் திரையுலகின் தாயகமாக இருந்தது. பள்ளத்தாக்கில் ஆர்சூ, காஷ்மீர் கி காளி, ஜப் ஜப் பூல் கிலே, கபி கபி, சில்சிலா, சாத்தே பெ சாத்தா மற்றும் ரோட்டி (1974 திரைப்படம்) போன்ற படங்கள் இங்கு படமாக்கப்பட்டன. இப்பட்டியல் முடிவில்லாதது. பள்ளத்தாக்கில் தீவிரவாதம் ஆரம்பித்தபின் திரைப்பட படப்பிடிப்பு கிட்டத்தட்ட நிறுத்தப்பட்டது. ஆனால் இப்போது விஷயங்கள் மேம்பட்டு வருவதால், பாலிவுட் திரைப்படத்துறை விரைவில் அதன் அசல் வீட்டிற்குத் திரும்பும் என நம்பலாம். தீவிரவாதிகள் அச்சுறுத்தல் 30 ஆண்டுகளுக்கும் மேலாக ஒரு தடையாக இருந்தது. ஆனால் இயக்குனர் இம்தியாஸ் அலி தனது ராக்ஸ்டார் திரைப்படத்தின் படப்பிடிப்பை இந்தப் பள்ளத்தாக்கில் நடிகர்கள் ரன்பீர் கபூர் மற்றும் நர்கிஸ் ஃபக்ரி ஆகியோரை வைத்து நடத்தியதால், வன்முறை என்பது கடந்த கால விஷயமாகத் தெரிகிறது. நடிகை பாபியை வைத்து படப்பிடிப்பு செய்யப்பட்ட இடமான ஒரு வீடு 'பாபி குடிசை' என்று பிரபலமாக உள்ளது. ஜப் தக் ஹை ஜான், யே ஜவானி ஹை தீவானி, ஹைதர் போன்ற பல படங்கள் ஜம்மு-காஷ்மீர் மாநிலத்தில் படமாக்கப்பட்டுள்ளன.
குறிப்புகள்
பகுப்பு:இந்தியப் பள்ளத்தாக்குகள் பகுப்பு:இந்திய சமவெளிகள் பகுப்பு:இமயமலைத் தொடர்
மேரியான் கோப்
மேரியான் கோப் (Marianne Cope) என்னும் பெண்மணி பிரான்சிஸ்கு சபையைச் சார்ந்த ஒரு துறவி ஆவார். அவர் அமெரிக்க ஐக்கிய நாடுகளின் நியூயார்க் மாநிலத்தில் உள்ள சீரக்யூஸ் நகரில் அமைந்த பிரான்சிஸ்கு சபையில் உறுப்பினராக வாழ்ந்தார்.
1838, சனவரி 23ஆம் நாளில் பிறந்த மேரியான் கோப் தமது எண்பதாம் வயதில், 1918 ஆகத்து 9ஆம் நாளன்று இறந்தார்.
பிறரன்புப் பணிகளைப் புரிவதில் இவர் தலைசிறந்து விளங்கினார். குறிப்பாக, ஹவாயியில் உள்ள மோலக்காய் தீவில் ஒதுக்கப்பட்டு வாழ்ந்த தொழுநோயாளருக்கு அன்புப் பணி செய்தார். தொழுநோயாளரின் குடியேற்றத்தில் அவர்களோடு மிக நெருங்கிப் பழகி அவர்களுக்குப் பணிசெய்தபோதிலும் மேரியானைத் தொழுநோய் தீண்டவில்லை. சிலர் அதை ஒரு அதிசயமாகவே காண்கிறார்கள்.
மேரியான் கோப் என்னும் இத்துறவிக்கு திருத்தந்தை பதினாறாம் பெனடிக்ட் 2005, மே 14ஆம் நாள் முத்திப்பேறு பெற்ற பட்டம் அளித்தார். .
பிறப்பும் துறவற அழைத்தலும்
மேரியானுக்கு ஒரு வயதிருக்கும்போது அவர்தம் பெற்றோர் குடும்பத்தோடு அமெரிக்க ஐக்கிய நாடுகள் வந்து சேர்ந்தார்கள். அவர்கள் குடியேறியது நியூயார்க் மாநிலத்தில் யூட்டிக்கா (Utica) என்னும் நகரில் ஆகும். அங்கு, புனித யோசேப்பு பங்கில் அவர்கள் உறுப்பினர் ஆயினர். அப்பங்கைச் சார்ந்த புனித யோசேப்பு கல்வியகத்தில் மேரியான் கல்வி பயின்றார். மேரியான் எட்டாம் வகுப்பில் படித்தபோது அவருடைய தந்தையின் உடல் ஊனமுறவே அவரால் வேலைக்குச் செல்ல இயலவில்லை. குடும்பத்தைப் பராமரிக்கும் பொறுப்பு மூத்த குழந்தையாகிய மேரியானின் தலைமேல் விழுந்தது. அவர் ஒரு தொழிற்கூடத்தில் வேலைசெய்யப் போனார்.
பின்னர் மேரியானின் தந்தை அமெரிக்க குடிமை உரிமை பெற்றார். அவரோடு குடும்ப உறுப்பினர் அனைவருக்கும் அமெரிக்கக் குடிமை உரிமை வழங்கப்பட்டது.
பீட்டர் கோப் 1862இல் இறந்தபோது மேரியானுக்கு வயது 24. அவருடைய குடும்பம் தன்னிறைவு பெற்றது. மேரியான் குடும்பப் பொறுப்புகளைத் துறந்துவிட்டு ஒரு துறவியாக முடிவு செய்தார். இவ்வாறு அவரது இளமைப்பருவ ஆவல் நிறைவேறிற்று.
துறவற வாழ்க்கை
நியூயார்க் மாநிலத்தின் சீரக்யூஸ் நகரில், மேரியான் புனித பிரான்சிஸ்கு மூன்றாம் சபைத் துறவியர் பிரிவில் புகுமுக உறுப்பினராகச் சேர்ந்தார். பயிற்சிக்காலம் முடிந்ததும் பிற சகோதரிகளைப் போல அவருக்கும் துறவு உடை அளிக்கப்பட்டது. அவருக்கு வழங்கப்பட்ட துறவறப் பெயர் "மேரியான்" (Marianne). செருமனியிலிருந்து வந்து அமெரிக்காவில் குடியேறிய செருமன் மொழி மக்களுக்காக நிறுவப்பட்ட பள்ளியொன்றில் மேரியான் ஆசிரியராகப் பொறுப்பேற்றார். பின்னர் அத்தகைய பள்ளிகளின் தலைமை ஆசிரியர் ஆனார்.
மேரியான் தமது துறவற சபையின் ஆட்சிக் குழு உறுப்பினராக 1870இல் நியமிக்கப்பட்டார்.
மருத்துவ நிர்வாகப் பணி
1870-1877 காலகட்டத்தில் மேரியான், சீரக்யூசில் புனித யோசேப்பு மருத்துவ மனையின் நிர்வாகியாக நியமிக்கப்பட்டார். அப்போது, நியூயார்க் மாநிலத்தின் ஜெனீவா நகரில் அமைந்திருந்த மருத்துவக் கல்லூரியை சீரக்யூசுக்குக் கொண்டுவர மேரியான் துணைபுரிந்தார். சீரக்யூஸ் நகரில் அந்நிறுவனம் "ஜெனீவா மருத்துவக் கல்லூரி" என்னும் பெயர் பெற்றது. மருத்துவக் கல்லூரியில் பயின்ற மாணவர்களுக்கு அத்துறையில் போதிய பயிற்சி கிடைக்க வேண்டும் என்றால் அவர்கள் மருத்துவ மனையில் இருந்த நோயாளருக்கு மருத்துவப் பணி செய்ய வேண்டும் என்று மேரியான் அதற்கான ஏற்பாடுகள் செய்தார்.
அவ்வாறு செய்துகொண்ட ஒப்பந்தத்தில், மருத்துவ மாணவர்களின் பணி தங்களுக்குத் தேவையில்லை என்று நோயாளர்கள் அப்பணியை மறுப்பதற்கு உரிமைகொண்டுள்ளார்கள் என்னும் பிரிவையும் சேர்க்கச் செய்தார்.
ஹவாயிக்குச் செல்ல அழைப்பு
இதற்கிடையில் அன்னை மேரியான் தமது துறவற சபைக்கு உயர் தலைவியாகத் தேர்ந்தெடுக்கப்பட்டார். அவர் அப்பதவியை வகித்தபோது, 1883இல் அவருடைய உதவியைக் கோரி ஒரு வேண்டுகோள் வந்தது.
ஹவாயி நாட்டின் அரசராக இருந்த கலாக்காவுவா (Kalākaua) என்பவர், தம் நாட்டில் தொழுநோயால் பாதிக்கப்பட்ட நோயாளிகளுக்கு மருத்துவ உதவி அளிக்க மேரியான் தமது சபைத் துறவியரை அனுப்பித்தர வேண்டும் என்று உருக்கமான வேண்டுகோள் விடுத்தார். அவர் ஏற்கெனவே 50க்கும் மேற்பட்ட பெண்துறவியர் சபைகளை அணுகியும் அவருக்கு எந்தவொரு சபையும் உதவிட முன்வரவில்லை என்றும் அவர் வருத்தம் தெரிவித்தார்.
மன்னரின் வேண்டுகோளைக் கேட்ட அன்னை மேரியான் உள்ளம் உருகினார். உடனடியாக, தம் சபை சகோதரிகள் ஹவாயி சென்று தொழுநோயாளருக்கு மருத்துவ உதவி அளிக்கப்போவதாக வாக்களித்தார்.
மன்னருக்கு எழுதிய கடிதத்தில் அன்னை மேரியான் பின்வருமாறு கூறினார்:
"உங்கள் தீவுநாட்டில் வாழ்கின்ற ஏழை மக்களின் உய்வுக்காக உழைப்பது குறித்து நான் பேராவல் கொண்டுள்ளேன். அப்பணியை ஆற்றுவதற்குத் தெரிந்துகொள்ளப்படுவோருள் நானும் ஒருத்தியாக இருக்கவேண்டும் என்று என் உளமார எதிர்பார்க்கின்றேன். அப்பணியை ஆற்றுவது எனக்கு அளிக்கப்படுகின்ற கவுரவம் எனக் கருதுகின்றேன். எந்த நோயைக் கண்டும் எனக்குப் பயம் இல்லை. எனவே, கைவிடப்பட்ட தொழுநோயாளருக்குப் பணிசெய்வதைப் பெருமையாகக் கருதுகின்றேன்."
ஹவாயிக்குப் பயணம்
சபைத் தலைவியாக இருந்த அன்னை மேரியான், தம்மோடு ஆறு சகோதரிகளை அழைத்துக்கொண்டு தொழுநோயாளருக்குப் பணிபுரிவதற்காக ஹவாயியின் ஹொனலூலுக்கு சீரக்யூசிலிருந்து புறப்பட்டுச் சென்றார். சகோதரிகள் குழு 1883, நவம்பர் 8ஆம் நாள் ஹொனலூலு போய்ச் சேர்ந்தது.
மரிப்போசா (SS Mariposa) என்னும் பெயர்கொண்ட கப்பலில் பயணம் செய்த சகோதரிகள் ஹொனலூலு துறைமுகத்தில் தரையிறங்கியதும் அமைதியின் அன்னை மரியா பெருங்கோவிலில் மணிகள் மகிழ்ச்சிக் கீதம் ஒலித்தன.